stanford-oval/wikipedia huggingface dataset:
משה ברזילי

משה ברזילי (18 בינואר 1899 – 30 בינואר 1980) היה עסקן ציבור ישראלי, ראש העירייה השלישי של רחובות.
ביוגרפיה

ברזילי נולד בעיירה לוטוביסקה, שבגליציה המזרחית, אז חלק מהאימפריה הרוסית ובהמשך חלק מפולין. הוא למד בחדר ובבית מדרש והמשיך לבית ספר תיכון למסחר. בסיום לימודיו ניהל בית חרושת ובנק קואופרטיבי. משחר נעוריו היה ציוני, שימש כראש סניף של ההסתדרות הציונית במושציסקה עד עלייתו לארץ.
ב-1936 עלה לארץ ישראל והתיישב ברחובות, בה היה חבר במועצה המקומית ובהמשך חבר במועצת העיר. בשנים 1955 עד 1967 היה סגן ראש העירייה וב-1967 נבחר לראשות העירייה והחזיק בתפקיד עד 1970.
ברחובות יש על שמו חטיבת ביניים, היכל ספורט ורחוב.
נגייש

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מזקבשד
 שטח:  17.33 קמ"ר
 אוכלוסייה:  ‏
  ‑ בכפר:  252 (1 בינואר 2024)
 קואורדינטות:  47°42′05″N 20°42′13″E﻿ / ﻿47.701361111111°N 20.703480555556°E﻿ / 47.701361111111; 20.703480555556 
 אזור זמן:  UTC +1
 http://www.negyes.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נגייש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נגייש  he tabBackground:;tabBorder:#aaa;defaultTab:0;
 
נגייש (בהונגרית: Négyes) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית נגייש קטנה משמעותית מ-378 תושבים בשנת 1990 עד 236 תושבים בשנת 2018 (ירידה של 142 תושבים).
בנגייש חיו מעט יהודים ובבית הקברות המקומי קיימות מספר מצבות של יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 19 |  |
| 1880 | 33 | 602 |
| 1910 | 6 |  |
| 1930 | 13 |  |
| 1941 | 5 | 877 |
נגיוט

| --- | --- |
סמל נגיוטסמל נגיוט

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת פיזשאבון
 תאריך ייסוד:  1950 
 שטח:  18.94 קמ"ר
 אוכלוסייה:  ‏
  ‑ בכפר:  860 (1 בינואר 2021)
 קואורדינטות:  47°43′16″N 20°10′16″E﻿ / ﻿47.721°N 20.171°E﻿ / 47.721; 20.171 
 אזור זמן:  UTC +1
 http://www.nagyut.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נגיוט(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.נגיוט  he tabBackground:;tabBorder:#aaa;defaultTab:0;
 
נגיוט (בהונגרית: Nagyút) הוא כפר במחוז הווש בצפון מזרח הונגריה למרגלות הרי מאטרה.
היסטוריה

האזור היה מיושב עוד מהמאה ה-5 לפנה"ס. וישנו תיעוד לסרמטים שחיו באזור. החל מהמאה ה-14 הכפר מיושב, הוא מוזכר לראשונה בתעודות משנת 1301.
יהודים חיו בנגיוט לפני השואה וישנו תיעוד ליהודי מהכפר שנרצח בשואת יהודי הונגריה.
כמו ביישובים רבים באירופה, גם בנגיוט מספר התושבים נמצא בירידה. כך, בשנת 1990 חיו בכפר 860 תושבים ובשנת 2021 רק 621 תושבים.
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מנגיוט שנרצח בשואה
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פיזשאבון |
| --- | --- | --- |
| יישובים | פיזשאבון • אלדברה • בשנייטלק • דורמאנד • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה |  |
מרשון ברוקס

| --- | --- |

ברוקס במדי ברוקלין נטס, 2013
 לידה:  26 בינואר 1989 (בן 35) לונג ברנץ', ניו ג'רזי, ארצות הברית
 עמדה:  קלע
 גובה:  1.96 מטרים
 מכללה:  פרובידנס קולג'
 דראפט:  בחירה מספר 25, 2011 בוסטון סלטיקס
 קבוצות כשחקן
 2011–2013 2013–2014 2014 2014 2014–2015 2015–2018 2018–2019 2019–:  ניו ג'רזי/ברוקלין נטס בוסטון סלטיקס גולדן סטייט ווריורס לוס אנג'לס לייקרס אולימפיה מילאנו ג'יאנגסו דראגונס ממפיס גריזליס גואנגדונג סאות'רן טייגרס
 הישגים כשחקן
 חמישיית הרוקיז השנייה של העונה (2012)
מרשון סקיטיף ברוקס (באנגלית: MarShon Scitif Brooks; נולד ב-26 בינואר 1989) הוא כדורסלן אמריקאי, המשחק בקבוצת גואנגדונג סאות'רן טייגרס מליגת העל הסינית, בעמדת הקלע.
קריירת מכללות

ברוקס נולד בעיר לונג ברנץ' שבניו ג'רזי, ובין השנים 2007–2011 למד בפרובידנס קולג' אשר בפרובידנס, רוד איילנד. בשלוש עונותיו הראשונות בקבוצת הכדורסל של האוניברסיטה קלע 10.4 נקודות בממוצע למשחק, ובעונתו האחרונה פרץ עם ממוצעים של 24.6 נקודות, 7.0 ריבאונדים ו-2.5 אסיסטים למשחק; בכך היה סגן "מלך הסלים" של ליגת המכללות כולה, אחרי ג'ימר פרדט. במשחק מול אוניברסיטת נוטרדאם ב-23 בפברואר 2011 השווה את שיא המועדון כאשר קלע 52 נקודות, בהפסד קבוצתו בתוצאה 93–94. בסיום אותה עונה נבחר לחמישיית העונה של מחוז "Big East".
קריירה מקצועית

בדראפט ה-NBA‏ 2011 נבחר ברוקס בבחירה ה-25 על ידי בוסטון סלטיקס, ומיד נשלח בטרייד לניו ג'רזי נטס. בעונתו הראשונה עם הנטס פתח ב-47 מתוך 56 המשחקים בהם שותף, העמיד ממוצעים של 12.6 נקודות, 3.6 ריבאונדים ו-2.3 אסיסטים למשחק, ונבחר לחמישיית הרוקיז השנייה של העונה. בעונה העוקבת שימש כמחליפו מהספסל של ג'ו ג'ונסון, ותרם 5.4 נקודות למשחק בלבד. במשחק מול קליבלנד קאבלירס ב-3 באפריל 2013 ניצל ברוקס את היעדרותו של ג'ונסון הפצוע, וקלע שיא קריירה של 27 נקודות.
ביולי 2013 הועבר יחד עם ג'רלד וולאס, כריס האמפריז, קית' בוגאנס, כריס ג'וזף ו-3 בחירות דראפט עתידיות בטרייד לבוסטון סלטיקס, בתמורה לקווין גארנט, פול פירס, ג'ייסון טרי ודי. ג'יי. וייט. ב-15 בינואר 2014, לאחר עשרה משחקים בלבד עם הסלטיקס, נשלח עם ג'ורדן קרופורד לגולדן סטייט ווריורס, במסגרת טרייד משולש עם מיאמי היט. כחודש לאחר מכן שלחו אותו הווריורס ללוס אנג'לס לייקרס, לצד קנט בייזמור, תמורת הרכז סטיב בלייק. לכל אורך אותה עונה שותף ב-35 משחקים עם שלוש הקבוצות בהן שיחק, וקלע 4.5 נקודות בממוצע למשחק.
לקראת עונת 2014/2015 חתם בקבוצת אולימפיה מילאנו, אשר השתתפה בליגת העל האיטלקית וביורוליג. בעונתו היחידה בקבוצה הפסידה מילאנו מול דינמו סאסארי הן בחצי גמר הליגה האיטלקית (3–4), והן במשחק גמר הגביע האיטלקי (94–101), והודחה מהיורוליג בשלב ה"טופ-16". ב-40 משחקיו בליגה האיטלקית קלע ברוקס 13.6 נקודות בממוצע למשחק, וב-24 משחקיו ביורוליג קלע 12.8 נקודות למשחק.
בקיץ 2015 חתם ברוקס בקבוצת ג'יאנגסו דראגונס מליגת העל הסינית, במדיה שיחק במשך 3 עונות. בתקופתו עם הקבוצה השתתף ב-107 משחקים, וקלע 36.3 נקודות בממוצע למשחק.
במרץ 2018 חזר ברוקס לשחק ב-NBA, כאשר חתם על חוזה בממפיס גריזליס. בשבעת משחקיו עם הגריזליס עד לסיום עונת 2017/2018 הצטיין עם ממוצע של 20.1 נקודות למשחק. בינואר 2019, לאחר 29 משחקים בעונת 2018/2019, הועבר עם ויין סלדן לשיקגו בולס, ממנה שוחרר מידית.
בפברואר 2019 חתם על חוזה בקבוצת גואנגדונג סאות'רן טייגרס הסינית.
הערות שוליים

↑  סטטיסטיקות המשחק בין פרובידנס לנוטרדאם, באתר sports-reference.com
↑  סטטיסטיקות המכללות של ברוקס, באתר sports-reference.com
↑  הנטס מצרפים בדראפט את ויליאמס וברוקס, באתר הקבוצה, 24 ביוני 2011
↑  סטטיסטיקות המשחק בין הנטס לקאבלירס, באתר basketball-reference.com
↑  בוסטון משלימה טרייד עם ברוקלין, באתר הסלטיקס, 12 ביולי 2013
↑  הווריורס מצרפים את ברוקס וקרופורד, באתר הקבוצה, 15 בינואר 2014
↑  הלייקרס מצרפים את ברוקס ובייזמור, באתר הקבוצה, 19 בפברואר 2014
↑  ברוקס חותם על חוזה במילאנו, באתר היורוליג, 8 באוגוסט 2014
↑  סטטיסטיקות הקריירה של ברוקס, באתר היורוליג
↑  הסטטיסטיקות של ברוקס מחוץ ל-NBA, באתר basketball-reference.com
↑  גואנגדונג מחתימה את ברוקס וביזלי, באתר sportando.basketball,‏ 21 בפברואר 2019
נדנדת הענק

| --- | --- |

 מידע כללי
 סוג:  סימן נוף, נדנדה תלויה, oversized object 
 מיקום:  סאו צ'ינג צ'א 
 מדינה:  תאילנד 
 הקמה ובנייה
 תקופת הבנייה:  ?–1784
 תאריך פתיחה רשמי:  1784 
 קואורדינטות:  13°45′07″N 100°30′05″E﻿ / ﻿13.75182844°N 100.50127208°E﻿ / 13.75182844; 100.50127208
 אתר רשמי
  (למפת בנגקוק מוגדלת) נדנדת הענק(למפת בנגקוק רגילה) נדנדת הענק
 
נדנדת הענק (בתאילנדית: เสาชิงช้า - "סאו צ'ינג צ'א") היא מבנה דתי הממוקם במרכז העיר בנגקוק, בירת תאילנד, בשכונת פרא נאקהון של העיר, בסמוך למקדש ואט סותאט.
בעבר שימשה הנדנדה בטקס בהרמיני, וכיום היא מהווה אתר תיירות בעיר.
היסטוריה

הנדנדה הוקמה בשנת 1784, בחזית מקדש דוואסתאן (אנ') בהוראת המלך ראמה הראשון. בתקופת מלכותו של המלך ראמה השני הופסקו הטקסים עקב מכת ברק שפגעה בנדנדה, וזו שופצה בשנת 1920 והועברה למיקומה הנוכחי. הטקסים הדתיים חודשו בשנת 1935 והופסקו לאחר מספר שנים בשל תאונות רבות שהתרחשו במהלך הכנס, ומותם של נזירים שהשתתפו בו.
הנדנדה שופצה בשנת 1959 ושוב בשנת 2005, כאשר במהלך שיפוץ זה הוחלפו עמודי הנדנדה. השיפוץ שנערך הסתיים בשנת 2007 והנדנדה נחנכה במעמד המלך ראמה השמיני. שרידי הנדנדה המקורית הועברו למוזיאון הלאומי.
בשנת 2005 הוצע כי הנדנדה וואט סותאט הסמוך לה יהוו אתר מורשת עולמית של ארגון אונסק"ו.
טקס הנדנדה

טקס הנדנדה היה אחד מ-12 הטקסים המלכותיים. כל טקס נערך בחודש אחר מחודשי לוח השנה התאילנדי של ממלכת סוקהותאי. בראשית עריכת הטקס הוא נערך בחודש הראשון של השנה, ולאחר מכן, בראשית תקופת ראטאנאקוסין (ראשית המאה ה-19) הועבר הטקס לחודש השני.
הטקס משחזר באופן סמלי את בריאת העולם על פי המיתולוגיה ההינדית, ומתאר את ירידת שיווה את הארץ לאחר בריאת העולם על ידי בראהמה. במהלך הטקס התנדנדו נזירים בנדנדה לגובה רב וניסו לתפוס שקי זהב התלויים מעמודים הסמוכים לנדנדה.
נגייסטרגאר

נגייסטרגאר (בהונגרית: Nagyesztergár) הוא כפר במחוז וספרם שבמרכז הונגריה.
כמו יישובים רבים באירופה גם בנגייסטרגאר מספר התושבים נמצא בירידה. כך, בשנת 1990 היה מספר התושבים 1,213 ובשנת 2020 רק 1,077 תושבים.
בשנת 1984 אוחד הכפר עם זירץ וקיבל את עצמאותו מחדש בשנת 1994.
יהודי נגייסטרגאר

בנגייסטרגאר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 18 |  |
| 1880 | 9 | 926 |
| 1910 | 9 |  |
| 1920 | 5 |  |
| 1930 | 4 |  |
הערות שוליים

↑  נתוני הכפר באתר הלמ"ס ההונגרי
↑  תיעוד יהודים מנגייסטרגאר שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת זירץ |
| --- | --- | --- |
| יישובים | זירץ • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| --- | --- |
בקרת זהויות :  VIAF: 168320768   WorldCat (עם VIAF): 168320768
מריה אנדרייצ'יק

מריה מגדלנה אנדרייצ'יק (בפולנית: Maria Magdalena Andrejczyk; נולדה ב-9 במרץ 1996) היא אתלטית פולנייה, סגנית אלופה אולימפית (טוקיו 2020) בהטלת כידון.
ביוגרפיה

אנדרייצ'יק נולדה בסובאלק שבפולין.
ביוגרפיה > 2015 > אלופת אירופה עד גיל 20

באליפות אירופה עד גיל 20 שנערכה ביולי באסקילסטונה שבשוודיה זכתה במדליית זהב בהטלת כידון בשיא אישי חדש של 59.73 מטר.
באליפות העולם שנערכה באוגוסט בבייג'ינג שברפובליקה העממית של סין סיימה במקום 28 בהטלת כידון בתוצאה של 56.75 מטר.
ביוגרפיה > 2016

באולימפיאדת ריו דה ז'ניירו שנערכה באוגוסט סיימה במקום רביעי בהטלת כידון בתוצאה של 64.78 מטר, 2 ס"מ בלבד אחרי זוכת מדליית הארד בארבורה שפוטאקובה מצ'כיה. בשלב המוקדמות קבעה שיא פולין חדש של 67.11 מטר.
ביוגרפיה > 2016 > סגנית אלופת עולם

באליפות העולם שנערכה בספטמבר-אוקטובר בדוחה שבקטר סיימה במקום 22 בהטלת כידון בתוצאה של 57.68 מטר.
ביוגרפיה > 2021

בתחרות שנערכה ב-9 במאי קבעה שיא פולין חדש של 71.40	מטר.
ביוגרפיה > 2021 > סגנית אלופה אולימפית

באולימפיאדת טוקיו שנערכה באוגוסט זכתה במדליית כסף בהטלת כידון בתוצאה של 64.61 מטר, אחרי ליו שיאינג מהרפובליקה העממית של סין (66.34 מטר) ולפני קלסי לי ברבר מאוסטרליה (64.56 מטר).
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיימה במקום 21 בהטלת כידון בתוצאה של 55.47 מטר.
שיאים אישיים

הטלת כידון: 71.40 מטר (2021), שיא פולין
משה ברודא

| --- | --- |
 לידה:  1675 ה'תל"ו 
 פטירה:  1741 (בגיל 66 בערך) כ"ו בכסלו ה'תק"ב וורמייזא
 מקום קבורה:  בית הקברות היהודי העתיק בוורמס
 מקום פעילות:  הנאו, במברג, וורמייזא
 תחומי עיסוק:  מרא דאתרא, אב"ד, ראש ישיבה
 אב:  רבי אברהם ברודא
 
רבי משה ברודא (נהגה: ברוידֶא; ה'תל"ו, 1675 - כ"ו בכסלו ה'תק"ב, 4 בדצמבר 1741) היה רב וראש ישיבה אשכנזי. רבן של הנאו, במברג וורמייזא.
ביוגרפיה

נולד לרבי אברהם ברודא, מגדולי חכמי ורבני יהדות אשכנז בדורו, ולאשתו הראשונה, בתו של רבי אליעזר ליפמן גרעץ אב"ד בומסלא. למד אצל אביו ומפי חכמים נוספים. נישא בהמבורג לראשה רישא בתו של הרב ישראל פירסט.
כיהן בראשית דרכו כרבה של הנאו, ובשנת 1718 (ה'תע"ט) התמנה כרבה של במברג, משרה בה נשא 13 שנים. בשנת 1732 (ה'תצ"ב) נקרא לכהן כרבה של ורמייזא במקום הרב מנדל בכרך שנפטר אז. הוא כיהן כרבה של ורמייזא במשך עשר שנים עד פטירתו בכ"ו בכסלו ה'תק"ב, 4 בדצמבר 1741. ונקבר בבית הקברות היהודי המקומי.
חלק מחידושיו שעסקו בדברי אביו, נדפסו כהגהות בתוך ספרו של אביו "אשל אברהם" (פרנקפורט תק"ז) בשם הכללי "אהל משה". בתוך הספר נרשם לפני כל הערה: "הג"ה מבן המחבר".
על מצבתו נחקק:
נפלה חשיכה גדולה ואימה

על פטירת רבנו משה, פניו כפני חמה עזה

חשך עולם בהיעדרו / פנה זיוו פנה הדרו

נוה חכמתו בחוץ תרונה / בהיותו אב"ד בק"ק הינא / והיה להם למשען ומשענה

ומשם נתקבל לאב"ד בק"ק באמברג ומשם יפיצו מעינותיו מעיינות החכמה ואור תורתו פה זורחת, ואותיות פורחת...

מחמד עינינו תפארת ראשנו אדוננו מורנו ורבנו מהור"ר משה

מזה בן מזה, ה"ה הרב הגאון החריף המפורסם מהור"ר אברהם ברודא אב"ד דק"ק פרנקפורט דמיין

נפטר ונקבר ביום ב' כ"ו בחדש כסליו תק"ב לפ"ק
בתו שרל נישאה לרב שמואל שלזינגר. בנם הוא הרב משה גינז, אביו של רבי עקיבא איגר.
הערות שוליים

↑  ראו את כתב הרבנות שנשלח אליו, בתוך: דוד קויפמאן, "פנקס ק"ק באמברג", קבץ על יד ז (תרנ"ו–תרנ"ז), עמ' 18–22.
נדנדה (שיר)

נדנדה מאוזנת - סוג הנדנדה עליה נכתב השיר
נדנדה הוא שיר ילדים של המשורר חיים נחמן ביאליק, אשר פורסם בשנת 1906. השיר נכתב בהגייה אשכנזית והולחן על ידי דניאל סמבורסקי. השיר נכלל בספרו של ביאליק "שירים ופזמונות לילדים", שיצא לאור בשנת 1933.
השיר עובד בשנת 1991 על ידי גיל אלדמע.
השיר מתאר שני ילדים מתנדנדים על נדנדה מאוזנת כמו במאזניים, ובתנודתם הם מגלים בעליזות שהם "שְׁקוּלִים", כמו "בַּמֹּאזְנַיִם", כל אחד עולה ויורד בתורו. השיר צורף לקובצי שירה לילדים של היישוב החדש וזכה לביצועים רבים בסגנונות שונים במאה ה-20 וב-21. בהשראת השיר כתב יהונתן גפן שיר בשם "נד נד", שפזמונו החוזר הוא ציטוט שתי השורות הראשונות של השיר. את השיר הלחין וביצע יהודה פוליקר.
פרשנות

חוקרי שירתו סבורים כי ביאליק כיוון בשירו זה להתייחס לשאלות פילוסופיות, בהתכתב עם דברי המדרש, הקובע: ”אין לך רשות לומר מה למטה? מה למעלה?, מה לפנים? מה לאחור?” (בראשית רבה א, י). הכוונה במדרש היא לדברים שאין לאדם לעסוק בהם:
מה למטה=השאול.
מה למעלה=הבורא.
מה לפנים=הנצח.
מה לאחור=מה קדם לבריאת העולם.
לפי פירוש זה מדובר בשיר עם מסר שמאתגר את התפיסה הדתית האורתודוקסית, שביאליק צמח ממנה.
בספר הקרוי על שם שורה זו, מה למעלה מה למטה, מסביר ליאור טל שדה שבנוסף לאמירה החילונית הטמונה בשיר, המשורר היה עסוק גם בשאלת הקשר בין עולם האידיאות והרוח לעולם החומר והעשייה. ביאליק מבקש להתנדנד בין עולמות הרוח לעולמות המעשה ולמצוא את הדרך לחבר ביניהם ואת נקודת האיזון בין שמים לארץ. טל שדה מראה שביאליק דיבר על כך מפורשות בנאום שנשא לרגל פתיחת האוניברסיטה העברית באומרו: "אין אנו גורסים כלל חלוקה ופירוד זה בין חומר לרוח... פוסקים אנו עכשיו הלכה לא כבית שמאי שהשמים נבראו תחילה, ולא כבית הלל שהארץ נבראה תחילה, אלא כחכמים ששניהם כאחד ובמאמר אחד נבראו, ואין לזה מציאות וקיום בלי זה".
הערות שוליים

↑  חיים נחמן ביאליק, שירים ופזמונות לילדים, הוצאת דביר, 1933, במאגר הספרים הסרוקים של הספרייה הלאומית - מהדורה סרוקה של הספר
↑  אתר הספרייה הלאומית, ערך: גיל אלדמע, "זר שירי ביאליק לילדים" (תווים), נגינה וזמרה, 2 ו-4 קולות (מחרוזת 15 שירי ילדים שיצר ביאליק), עיבוד אלדמע גיל, ארכיון, סדרה בי.
↑  ראו: נדנדה, באתר זמרשת.
↑  מילות השיר "נד נד" באתר שירונט
↑  זיוה שמיר ואחרים, מצוטטים במקורות שונים. ראו למשל: אורית שטרית, ביאליק: האיש, המדרש והשיר, בתוך: חינוך ישראלי: תרבות ישראל ומורשתו, כתה ה': עם וארצו, עם וארץ: ארץ שנאהב, תשע"ג. עמ' 40-41.
↑  רשת, באתר www.facebook.com
↑  ליאור טל שדה, מה למעלה מה למטה, ירושלים: כרמל, 2022, עמ' 22
| חיים נחמן ביאליק |
| --- | --- | --- |
| שירים | אל הציפור • תחזקנה • אם יש את נפשך לדעת •  הכניסיני תחת כנפך • על השחיטה • בעיר ההרגה • המתמיד • מתי מדבר • הבריכה • מגילת האש • לא זכיתי באור מן ההפקר • שיר העבודה והמלאכה • למתנדבים בעם • אכן חציר העם • ראיתיכם שוב בקוצר ידכם • שירתי • זוהר • ביום קיץ יום חום • בגינה • עציץ פרחים • שיר לחמוטל • שבת המלכה • פרש • קן ציפור • הפרח לפרפר • הפרפר לפרח • בין העצים הירקרקים‎ • היא יושבה לחלון • נדנדה • מעבר לים • מתי מדבר האחרונים • יהי חלקי עמכם • לכבוד החנוכה • בערוגת הגינה • מקהלת נוגנים • קומי צאי • יש לי גן • הקיץ גווע • אחרי מותי • לבדי •  תרזה יפה • לא ביום ולא בלילה • בין נהר פרת ונהר חדקל • בשל תפוח |  |
| סיפורים | ספר האגדה • אלוף בצלות ואלוף שום • גילוי וכיסוי בלשון • החצוצרה נתביישה • אריה "בעל גוף" • התרנגולים והשועל • שירים ופזמונות לילדים • אגדת שלושה וארבעה • ויהי היום • מסע הדג‎ • ספיח • יום השישי הקצר • מאחורי הגדר |  |
| הנצחה | קריית ביאליק • בית ביאליק • גבעת ח"ן • פרס ביאליק • כפר ביאליק • שדרות ח"ן (תל אביב) • כיכר ביאליק • מוסד ביאליק • רחוב ביאליק (תל אביב) • קמפוס ביאליק-רוגוזין • שדרות ח"ן (רחובות) • רחוב ביאליק (רמת גן) |  |
| ערכים קשורים | מאניה ביאליק‎ • אירה יאן • מרדכי עובדיהו • משה אונגרפלד • ראדי • אהל שם • עונג שבת |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
השיר "נדנדה", בגן ביאליק שבשכונת בית הכרם בירושלים
נויהופן על הקרמס

| --- | --- |
סמל נויהופן על הקרמססמל נויהופן על הקרמס

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  מחוז לינץ
 שטח:  18.2 קמ"ר
 גובה:  303 מטרים
 אוכלוסייה:  ‏
  ‑ בעיירה:  6,269 (1 בינואר 2018)
 קואורדינטות:  48°08′01″N 14°14′00″E﻿ / ﻿48.133611111111°N 14.233333333333°E﻿ / 48.133611111111; 14.233333333333 
 אזור זמן:  UTC+1
 http://www.neuhofen-krems.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהנויהופן על הקרמס(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.נויהופן על הקרמס(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגנויהופן על הקרמס(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגנויהופן על הקרמס  he tabBackground:;tabBorder:#aaa;defaultTab:0;
 
נויהופן על הקרמס (בבווארית: Neuhofen an der Krems) היא עיירה במחוז לינץ שבמדינת אוסטריה עילית באוסטריה.
גאוגרפיה

העיירה נויהופן על הקרמס שוכנת על משולש הגבולות העירוניים של הערים לינץ, ולס, ושטייר. כ-10% מאדמות העיירה מיוערים, ו-75% הם אדמות חקלאיות.
נבחרת גביע דייוויס של רוסיה

| --- | --- |
רוסיה

הרכב נבחרת רוסיה במהלך המשחקים נגד נבחרת ישראל בשנת 2009
 מידע כללי
 השתייכות אזורית:  אירופה/אפריקה
 דירוג ITF נכון ל-18 בספטמבר 2024:  133 שינוי מדירוג קודם:  ‎-7‏
 דרג נוכחי:  נפסלה להשתתפות (2022)
 קפטן:  שאמיל טרפישצ'ב
 מפגשים היסטוריים
 שנה ראשונה:  1962
 סטטיסטיקה קבוצתית
 שנים במפעל:  56
 מפגשים:  149
 מאזן ניצחונות:  96 - 53
 שנים בבית העליון:  26
 הישג שיא:  3 אליפויות (2002, 2006, 2021)
 שיאים אישיים
 מירב הניצחונות יחידים:  אלכסנדר מטרוולי (56 - 14)
 מירב הניצחונות זוגות:  סרגיי ליקצ'ב (24 - 9), אלכס מטרוולי (24 - 11)
 הזוג המצליח ביותר:  סרגיי ליקצ'ב/אלכס מטרוולי (18 - 7)
 הכי הרבה שנים:  אלכס מטרוולי (14)
 הכי הרבה מפגשים:  אלכס מטרוולי (38)
נבחרת גביע דייוויס של רוסיה משחקת בבית העליון של גביע דייוויס השנתי העולמי.
זכתה שלוש פעמים בטורניר (2006, 2002, 2021) והגיעה לגמר שלוש פעמים נוספות (1994, 1995, 2007). כיום, נבחרת רוסיה ידועה כמעצמת טניס עולמית, לנבחרת 6 שחקני טופ 100 של דירוג ה-ATP העולמי. רוסיה משחקת בצבעים אדום וכתום.
נכון ל-1 בפברואר 2022 נבחרת רוסיה מושעת מגביע דייוויס בגלל הפלישה הרוסית לאוקראינה.
הדירוג הנוכחי של נבחרת רוסיה בדירוג נבחרות הגברים של גביע דייוויס, הוא המקום ה-133 בעולם, נכון ל-18 בספטמבר 2024, ירידה של 7 מקומות לעומת דירוג קודם.
היסטוריה

ברית המועצות שיחקה בגביע דייוויס משנת 1962 ונבחרת רוסיה נחשבת ליורשת שלה. רוסיה שיחקה מאז תחילת השתתפותה בגביע דייוויס 136 משחקים בינלאומיים, בהם ניצחה ב-86. אלכסנדר מטרוולי ששיחק עבור ברית המועצות הוא השחקן בעל מספר ההשתתפויות הבינלאומיות הגדול ביותר, 38 בסך הכל, וכן שיאן הניצחונות במשחקים, 23 במספרם.
הנבחרת זכתה בגביע דייוויס פעמיים (בשנים 2002 וב-2006, נגד צרפת וארגנטינה, בהתאמה). בשנים 1994, 1995 וב-2007 העפילה לגמר - נגד שוודיה וארצות הברית פעמיים, אך הפסידה.
בשנים 2000, 2001, 2002, 2008 העפילה לגמר טורניר World Team Cup של התאחדות הטניסאים המקצוענים.
בחודש פברואר 2009 לאחר סיום משחקי שמינית גמר גביע דייוויס נקבע שנבחרת רוסיה (שהייתה מדורגת במקום הראשון בעולם) תשחק מול נבחרת גביע דייוויס של ישראל. ישראל ניצחה במפתיע את רוסיה 1–4 במשחק שהתקיים בנוקיה ארנה בתל אביב ועלתה לחצי גמר הגביע. בשנת 2012 נשרה רוסיה לבית 1 והיא חזרה לבית העליון בשנת 2016 אחרי ניצחונות על שוודיה וקזחסטן.
בנובמבר 2019 הנבחרת העפילה לחצי גמר גביע דייוויס אחרי שגברה על נבחרות חזקות כמו קרואטיה (שבשורותיה שיחק בורנה צ'וריץ'), ספרד (שבשורותיה שיחק רפאל נדאל), סרביה (שבשורותיה שיחק הטניסאי העולמי נובאק ג'וקוביץ'). בחצי הגמר נבלמה על ידי קנדה, כשבשורותיה משחק דניס שפובלוב.
בינואר 2020 הנבחרת העפילה לחצי גמר גביע ATP של התאחדות הטניסאים המקצוענים ובפברואר 2021 זכתה בגביע ATP לראשונה. בדצמבר 2021 הנבחרת זכתה בגביע דייוויס לראשונה מזה 15 שנה.
חברי הנבחרת

נכון לנובמבר 2021:
| שם | תאריך לידה | דירוג> שיא | דירוג> נוכחי |
| --- | --- | --- | --- |
| דנייל מדבדב | 11 בפברואר 1996 | 2 | 2 |
| אנדריי רובלב | 20 באוקטובר 1997 | 5 | 6 |
| אסלן קראצב | 4 בספטמבר 1993 | 16 | 16 |
| קארן חצ'אנוב | 21 במאי 1996 | 8 | 29 |
| יבגני דונסקוי (אנ') | 9 במאי 1990 | 65 | 150 |
סטטיסטיקה

פרק זה לוקה בחסר. אנא תרמו לוויקיפדיה ו.
סטטיסטיקה > משחקים

| ‏1962– | סך הכל | ‏57 | ‏136 (86–50) | ‏25 (29–23) | זכייה: 2002, 2006 |
| --- | --- | --- | --- | --- | --- |